《八绝诗垂藤盖》
宋代·王禹偁

古藤何樛蟠，低荫庶子泉。
童童若青盖，挂在绝壁前。
月穿波影碎，露滴岸声圆。
晓笼使君醉，夜覆溪僧禅。
昔之好事者，为作出偶然。
人亡藤已朽，犹得声名传。
我欲移青松，植向泉眼边。
既图岁月久，复取节操全。
所为亦一时，所期或千年。
庶吾不朽名，长与偃盖悬。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。